XARANSE 23
Muxu xa bukie sɛbɛxi di e man madangixi di xui gbɛtɛ kui ?
“ Xibaaru fanɲi ” kawandife “ si, bɔnsɔɛ, xui, nun ɲamanɛ birin bɛ ”, xa kɔntɔfili nan a niyaxi muxu bukie rafalama xui wulu 700 kui (Waxayi 14:6). Muxu na wali sɔnɛyama di ? Na birin sɔnɛyaxi a sɛbɛmae nun mixi 3300 naxee a madangima xui gbɛtɛe kui nan xa saabui ra, Yehowah xa Seedee nan e birin na.
Na xui naxan madagima yayilanxi England xui nɛ. Muxu xa buro xungbe kui, Xunmati xaxilima sugandixi nan na xui sɛbɛfe xun matoma. Na buro nan na buki sɛbɛmae xa wali xun matoma naxee na buro xungbee kui anun filiyali ndee kui. Mixi gbegbe xun malanxi naxee kelima duniɲa yire birin to naa na wali kui, a niyama muxu xa nɔ fee falade mixie bɛ naxee mu na naamunɲi nun bɔxi keren kui.
Na sɛbɛli xanima xui madangie nan ma. E na gɛ na sɛbɛlie xarande e naxa a to a fan, e na xaninma xui madangi mixie ma naxee naa duniɲa yire birin intɛrnɛti saabui ra, na xui madangi mixie nan sɛbɛlie madangima e xa xui kui, e nu gɛ na ra, e xaran alako e xa a mato xa a fan. E katama e “ xa wɔyɛnɲie naxee fatanxi nɔndi ra sɛbɛ tinxinɲi kui ” na nan naki, e lanma e xui naxan madangixi nun naxan faxi england xui xa lan a bore ma ki fanɲi ra. — Lɔnnila 12:10, TMN.
Masinie naxee na wali rabama nan a niyama muxu xa muxu mafura muxu xa walie kui. Na masinie naxee na wali rabama mu nɔma xui sɛbɛmae nun xui madangi mixie tide tongode. Na walisee naxee xili foto xui dictionnaire électroniques nun logiciels nan a niyama na walie xa mafura. Safe na fari, Yehowah xa Seedee walise nde man yailanxi nɛ e naxan ma foto xui (MEPS) naxan e malima alako e xa na sɛbɛlie rawali xui gbegbe kui, e xa nee xun malan anun pirintie, e man xa nee masunbu alako e xa e rafala.
Munfe ra na katɛ birin, hali mixi naxee na xuie falama mu gbo ? Barima Yehowah waxɔnfe nan ara “ adamadie birin xa kisi, e xa nɔndi kolon ”. — Timote I 2:3, 4.
Muxu xa bukie sɛbɛma di ?
Munfe ra muxu na muxu xa bukie madangima xui gbegbe kui ?
wol_Latn pap_Latn bam_Latn bam_Latn bam_Latn bam_Latn bam_Latn pap_Latn tso_Latn